tomron87/hebrew-wikipedia-sentences-corpus huggingface dataset:
עותק זה עשוי מתכות לא יקרות ונועד ללבישה בצדו השמאלי של החזה, מעל כל עיטור אחר.
הענקת העיטור מתחילה בהמלצה שמוגשת לנשיא אוקראינה, הגופים הממליצים יכולים להיות המועצה העליונה, ממשלת אוקראינה, בית המשפט החוקתי של אוקראינה, בית המשפט העליון, משרד התובע הכללי ועוד מספר גופים ממשלתיים אחרים.
ההמלצה מועברת לנשיא אוקראינה לצורך בחינה מעמיקה, ואם תיענה בחיוב, המועטר יוזמן לטקס רשמי בארמון הנשיאות באוקראינה לקבלת המדליה עם תעודה רשמית.
הראשון לקבל את העיטור ב־1998 היה המדען האוקראיני בוריס פאטון, על מחקריו בתחום מטלורגיה והנדסת חומרים.
כל 13 הלוחמים שנהרגו במהלך המתקפה על אי הנחשים.
גיבור על נמלים הוא סרט אנימציה ממוחשבת שהופץ על ידי חברת "האחים וורנר" בקיץ 2006. הסרט הופק על ידי טום הנקס.
הסרט עוסק בילד בשם לוקאס ניקל.
לוקאס הוא ילד חדש בשכונתו ואין לו חברים.
הוא מאוים באופן קבוע על ידי בריון, ואת זעמו הוא משחרר על קן נמלים המצוי ליד ביתו, שהנמלים בו מרגישות מאוימות אף הן.
בינתיים, סטן המדביר המקומי משכנע את לוקאס לחתום על חוזה הדברת שרצים.
בשלב מסוים התכנסו הנמלים והחליטו להעניש את לוקאס על ההרס הרב שחולל אצלן בקן; באמצעות שיקוי, הן כיווצו אותו לגודל של נמלה וסחבו אותו בכוח אל תוך הקן כדי שהמלכה תחליט איזה עונש ראוי לו.
במהלך המשפט, נמלה בשם זוק מתעקש על עונש מוות, אך הוא כפוף למלכה, והיא מחליטה לגזור על לוקאס עבודת כפיים.
נמלה בשם הובה מתנדבת להיות המאמנת האישית שלו, ועד מהרה הם הופכים להיות חברים כאשר הם מדברים ביניהם ולומדים את ההבדלים בין נמלים לבני אדם.
לוקאס נכשל במשימה שהובה הכריחה אותו לבצע יחד עם קרילה ופוגאקס בעלה, אמנם במתקפת צרעות פתאומית על הקן הוא מצליח להבריח אותן וזוכה בהערצה מצד כל הנמלים, מלבד זוק.
עד מהרה מבין לוקאס שלא קל להיות נמלה, ובמהלך שהותו בקן הוא נקלע אל שלל צרות אחרות ועומד בפני איומים רבים שהנמלים חוות באופן יומיומי.
הובה מראה ללוקאס שתי תמונות של האויבים הכי גדולים של הנמלים המאיימים להשמיד אותן, ובאחד מהם רואים את המדביר המקומי - סטן.
לוקאס נזכר בחוזה שסטן שכנע אותו לחתום עליו, ויחד עם חבריו הנמלים הוא הולך אל ביתו במטרה להתקשר אל סטן ולבטל אותו, אך הוא מגיע אל מספר של פיצרייה במקום.
באותו הזמן, אחותו חוזרת הביתה והם נאלצים להתחבא בתעלת הביוב עד רדת החשיכה.
כשהם חוזרים אל הקן, זוק מאשים את לוקאס בכך שהעמיד את הובה, שליוותה אותו, בסכנה, והוא מודיע לו שאחרי כל כך הרבה דברים רעים שהוא עשה כנגד הנמלים, הוא לעולם לא יחזיר אותו לגודלו הטבעי.
הובה כעסה על דבריו של זוק ואילו לוקאס ברח מפוחד, אך כאשר צפרדע אוכלת את לוקאס - זוק הוא זה שמשחרר אותו.
מאותו הרגע מתחיל זוק לחבב את לוקאס ולחשוב שהוא לא כזה נורא.
הם מדברים על ההבדלים ביניהם, וזוק מסביר ללוקאס שהנמלים עובדות בשביל התועלת הכללית, בעוד שלוקאס מצהיר שבני האדם עובדים לתועלתם האישית בלבד.
זוק מבולבל ותוהה איך בכלל מצליחים להשיג משהו בעולמו של לוקאס.
בבוקר למחרת, לוקאס מגלה שהאויב השני מהתמונה מתקרב אל הקן.
לא זמן רב אחר כך הוא מגלה שזה בעצם הסימן על בלון ההדברה שנמצא על גבו של סטן המדביר המקומי.
לאחר שהצרעות מבינות שהקן שלהן הולך להיהרס אף הוא על ידי סטן, הן עוזרות לנמלים במטרה לנסות למנוע את התקפת ההדברה הכאוטית של סטן, שבמהלכה מציל לוקאס את חייה של הובה.
בדיוק ברגע שבו סטן מתכוון לשחרר את חומר ההדברה על קן הנמלים, ננשך סטן במפשעתו על ידי חיפושית וגחלילית.
בו בזמן לוקאס מזריק לסטן את השיקוי המכווץ, והוא נראה בורח על ידי תלת אופן מהצרעות שרודפות אחריו לכיוון גורל לא ידוע.
לוקאס מוכתר כגיבור על ידי הנמלים לאחר פעולותיו האמיצות, וזוק, שהבין מיהו לוקאס, נתן לו את השיקוי שהחזיר אותו לגודלו הטבעי.
בחזרה כילד, לוקאס מצליח לגבור על הבריון המאיים כאשר הוא גורם לכל חבריו של הבריון להצטרף אליו כדי להיות "גדולים" ממנו, והם הופכים להיות החברים החדשים שלו.
לאחר הרפתקאות רבות, התיידד לוקאס עם הנמלים ולמד להסתדר איתם.
באתר Rotten Tomatoes הסרט קיבל בעיקר ביקורות חיוביות, וקיבל 63%.
הסרט קיבל ציון נמוך בIMDb של 5.9 מבקרי קולנוע רבים בארצות הברית אמרו כי הסרט נחמד ולא מזיק.
ביל מילרמאריזונה אמר כי הסרט מנסה לחקות את באג לייף ועבודת נמלים אך נופל מכך לבור ענקי וכושל.
הסרט כשל בבית הקולנוע וכמעט ולא הצליח לכסות את תקציבו.
הסרט הכניס כ-55 מיליון דולר לאחר כל הקרנותיו כאשר תקציבו עמד על 50 מיליון דולר.
גרסת התלת־ממד וה-IMAX של הסרט צלחו מעט יותר אך לא הניבו הכנסות גדולות כמצופה.
פסקול הסרט הולחן על ידי ג'ון דנבי אך אין שירים בסרט, מה שגם משך את תשומת לב המבקרים בעניין.
לוקאס ניקל - תובל שפיר
קרילה - נורית בנאי קורן
ראש המועצה - אלי דנקר
מלכת הנמלים - חגית דסברג
דורין ניקל - אורנה כץ
פרד ניקל - ערן בוהם
לטוס, זבוב - צביקה שוורצברג
מנהיג צרעות - דב רייזר
ניצול צרעות - עפרון אטקין
נמלה חיילת - עמי מנדלמן
גיבור גרמניה המזרחית היה התואר הגבוה ביותר של הרפובליקה הדמוקרטית הגרמנית כאשר העיטור הגבוה ביותר הוא עיטור קרל מרקס.
העיטור נוצר בשנת 1975 בהשראת העיטור הסובייטי גיבור ברית המועצות, העיטור הוענק על תרומה יוצאת דופן לרפובליקה הדמוקרטית הגרמנית.
הזוכים בעיטור קיבלו באופן אוטומטי גם את עיטור קרל מרקס ונהנו מהטבות שונות מטעם המדינה כולל קצבה שנתית של 25,000 מארק מזרח גרמני.
העיטור נועד לחזור לידי המדינה עם מותו של הזוכה.
העיטור היה בצורת כוכב מזהב שעליו בחזיתו היה עיגול עם סמלה של גרמניה המזרחית מוקף בעלי אלון, החלק האחורי של העיטור היה חלק ועליו היה כתוב רק את שם היצרן ושם העיטור.
העיטור היה תלוי מסרט בצבע אדום, על הסרט הייתה מחוברת סיכה של עלי אלון, חלק מן העיטורים שובצו בשמונה יהלומים, חמישה על עלי האלון ושלושה על סרט המדליה.
התואר הוענק 17 פעמים, כאשר איש אחד קיבל אותו שלוש פעמים ושלושה אנשים - קיבלו אותו פעמיים.
בין המעוטרים - 6 אזרחי מזרח גרמניה ו5 אזרחי ברית המועצות.
ואלרי ביקובסקי - 21 בספטמבר 1978
ולדימיר קובליונוק - 2 בנובמבר 1978
אלכסנדר איוואנצ'נקוב - 2 בנובמבר 1978
ניקולאי טיחונוב - 14 במאי 1985
גיבורים היא סדרת טלוויזיה אמריקאית מסוגת דרמה ומדע בדיוני, שנוצרה על ידי טים קרינג ושודרה ב-NBC במשך ארבע עונות מ-25 בספטמבר 2006 עד 8 בפברואר 2010.
הסדרה מספרת את סיפוריהם של אנשים רגילים המגלים יכולות על-אנושיות, וכיצד יכולות אלה משפיעות על חייהם של הדמויות.
הסדרה מחקה את הסגנון האסתטי וסיפורים של ספרי קומיקס אמריקאיים, באמצעות שימוש בקשתות עלילה קצרות המתפרשות על פני מספר פרקים אשר יוצרות קשת עלילה אחת רחבה.
הסדרה צולמה בעיקר בלוס אנג'לס, קליפורניה.
העונה הראשונה זכתה לשבחי הביקורות וזכתה בממוצע של 14.3 מיליון צופים בארצות הברית, ובכך הייתה הדירוג הגבוה ביותר לפיילוט של סדרת דרמה ב-NBC מזה חמש שנים.
העונה השנייה של גיבורים משכה ממוצע של 13.1 מיליון צופים, והייתה לסדרה היחידה של רשת NBC שהתברגה לרשימת 20 התוכניות הנצפות ביותר בשנת 2007/8. הסדרה צברה מספר פרסים ומועמדויות, כולל פרס אמי, פרס גלובוס הזהב, פרסי בחירת הקהל ופרס האקדמיה הבריטית לטלוויזיה.
NBC הודיעו על ביטול הסדרה ב-14 במאי 2010.
ב-2014 הודיעה רשת NBC כי אמורה לעלות סדרת בת ל"גיבורים" שתקרא "Heroes: Reborn" ותכיל 13 פרקים.
הם לא שללו שחלק מהשחקנים ישובו.
הסדרה יצאה בשנת 2015, ולאחר עונה אחת בלבד הודיעו כי הסדרה לא תחודש לעונה שנייה.
עונה כותרת בעברית מס' פרקים פרק ראשון פרק אחרון 1
"גיבורים" מתארת עולם בו מספר מצומצם של אנשים, כתוצאה מאנומליה גנטית משותפת, מפתחים כוחות ויכולות על-אנושיות.
אותם אנשים מתקראים "גיבורים" ברוב המקרים, ולעיתים מסיבות עלילתיות "נבלים".
זאת על פי מסורת קומיקס אמריקאי קלאסי, המתבטאת בין השאר באפיון הדמויות, צילום הפרקים, וחיתוך קווי העלילה המקבילים.
בכל עונה הסדרה מתמקדת במספר קווי עלילה מקבילים, כאשר כל פרק נע בין מרביתם ללא קשר ברור בהכרח.
מרבית הגיבורים אינם יודעים על קיומם של האחרים עד לקראת סוף העונה הראשונה, אם כי בהרבה פרקים קווי עלילה נפגשים לרגע, לכאורה באופן מקרי.
בפרק סוף העונה הראשונה, "כיצד לעצור איש מתפוצץ", נפגשים לראשונה כל קווי העלילה וכל הגיבורים והנבלים יחדיו, בכיכר בניו יורק.
קו עלילה ראשון עוקב אחר פיטר וניית'ן פטרלי, שני אחים הגרים בניו יורק.
פיטר חולם שוב ושוב כי הוא מסוגל לעוף, ומגלה כי הדבר נכון לאחר שהוא צולל מקומה חמישית וניצל בנס.
לאחר שהוא מגלה כי אחיו ניית'ן, הסנאטור, הוא בעל יכולת תעופה ושהוא עצמו מסוגל לעוף רק בקרבתו, הוא מבין כי הוא בעל יכולת לספוג את כוחו של אחיו.
במקביל בניו יורק, הצייר אייזק מנדז סובל מהזיות סמים קשות, הגורמות לו לצייר בדיוק מרבי עשרות אסונות בצבעי שמן על קנבס לפני התרחשותם, הוא מבין שהוא בעצם מצייר את העתיד.
אחד מציוריו המכסה את כל רצפת הסטודיו מתאר את ניו יורק חרבה בפיצוץ גרעיני.
על מנת ללמוד עוד על האסון הממשמש ובא, מנסה אייזק לצייר עוד ציורים מה שגורם לו לצרוך יותר סמים.
בו בעת, הירו נאקאמורה, עובד משרד מיפן, לומד כי יש לו יכולת לנוע בזמן.
הוא משגר את עצמו בטעות חמישה שבועות לעתיד, לעיר ניו יורק, שם הוא רואה את הפיצוץ בעת ההתרחשות.
לאחר שהוא מצליח להחזיר את עצמו, הוא משכנע את חברו למשרד אנדו לטוס איתו לארצות הברית, על מנת למנוע את הפיצוץ.
באותו זמן בטקסס, הנערה המתבגרת, קלייר בנט, מגלה שהיא מחלימה במהירות בלתי רגילה מפציעות וידידה מצלם את ניסיונות הפגיעה בעצמה ואת המהירות בה היא מחלימה מהם.
באותו זמן, ניקי סנדרס מנסה לסדר את חייה העמוסים כאם חד-הורית ונטולת הכנסה משמעותית בלאס וגאס.
עקב המתח הרב, היא מתחילה לסבול מפיצול אישיות שהזהות השנייה היא תאומתה, ג'סיקה, שמתה בעבר.
בהמשך היא מגלה שהשינוי הוא גם חיצוני (נוסף לה קעקוע והיא בעלת כוח פיזי רב).
בלוס אנג'לס, שוטר המקוף מאט פרקמן מתחיל לשמוע את קולות אנשים זרים בראשו.
הוא סבור כי אלו מחשבותיהם של אנשים, ולא סכיזופרניה פרנואידית, ולמרבה ההפתעה הצדק עמו.
לצערו הוא לא מצליח למקד את יכולתו החדשה לכדי דבר בעל משמעות, ומכניס את עצמו לצרות עם ה-FBI.
ובהודו, מוהינדר סורש טס לניו יורק כדי לאסוף את שייריו של אביו, שנרצח במוניתו.
הוא מקווה למצוא בין העזובה את הפרויקט שעליו עבד אביו - איכון של כל בעלי האנומליה הגנטית, שאותה גילה במחקרו.
בינתיים מסתובב רוצח מסתורי בשם סיילר שחותך לבעלי כוחות מיוחדים את הגולגולת ולאחר מכן נוטל את כוחם.
פיטר פטרלי מוצא את הספר שחיבר אביו של מוהינדר סורש, על אנשים עם כוחות מיוחדים ופוגש אותו ועוזר לו במחקר.
כחלק מהמחקר מוהינדר ופיטר נוסעים לאייזיק כדי לבחון את ציוריו.
בזמן הנסיעה, הזמן עוצר ופיטר נפגש עם הירו.
זה מסביר לו כי הוא הגיע מהעתיד ושעליו להיפגש עם הירו של ההווה, על מנת "להציל את המעודדת, להציל את העולם".
לאחר המפגש ברכבת התחתית מוהינדר משתכנע כי פיטר לוקה בנפשו, ובעקבות כך מתייאש מלמצוא את הפתרון לעבודתו ארוכת השנים של אביו.
פיטר ממשיך במחקר בכוחות עצמו, ומוהינדר חוזר להודו להמשיך בחייו שם.
במקביל, אייזק נלקח מדירתו על ידי אנשי "החברה", העובדת תחת כסות של מפעל הנייר המקומי בשם "פרימה-טק".
שם הוא נכנס להליך של חקירה, גמילה מסמים וניסיון להרחבת כוחותיו על ידי המנהל המקומי מר בנט (אביה של קלייר).
ללא נוכחותו של אייזק במקום, פיטר מבין שהמעודדת שעליו להציל היא נערה הלומדת בתיכון בטקסס.
אף על פי שאחד מציוריו של אייזק מראה כי פיטר ימות בניסיון ההצלה, פיטר בוחר לנסות להציל את המעודדת נוסע לתיכון ונאבק בסיילר שמנסה להרוג את קלייר.
הקרב מסתיים בנפילה שכמעט הורגת את פיטר - עד הגעתה של קלייר ומבין שהוא יכול לספוג כל כוח מיוחד ולא רק את של אחיו.
סיילר, שגם הוא כמעט ולא ניזוק, נופל בשבי של "החברה", שארבו לו במקום מבעוד מועד, ונכלא במפעל הנייר.
בה בעת, מאט פרקמן מנסה להשתלב בחקירת FBI המתחקה אחר סיילר, ומגיע בעקבותיו לתיכון בטקסס.
שם הוא מצליח להבין כי יש קשר בין סיילר למר בנט ומפעל "פרימה-טק", אך בזכות חוסר ניסיונו הוא מפיל את החקירה ומגורש מהכוח.
אובססיבי להוכיח את צדקתו, מנסה מאט למצוא דרך לברר את מהות הקשר, ולחשוף את מר בנט.
תוך כדי כך הוא מפתח ברית חדשה ולא צפויה עם טד ספראג, האיש הרדיואקטיבי, המנסה לקבל תשובות משל עצמו ממר בנט ו"החברה".
קלייר שכעת אינה יכולה להסתיר מאביה המאמץ את כוחה, מנסה לפחות למצוא את מקורותיו.
מר בנט מנסה למנוע ממנה לגלות את עברה, ומצווה על עוזרו מהאיטי למחוק בעזרת כוחו את זיכרון היודעים על כוחה כולל קלייר בעצמה.
אך האיטי משאיר את זכרונה של קלייר על כנו.
קלייר מוצאת את אמה הביולוגית מרדית' גורדון, אישה המסוגלת לשלוט באש, ובעקבות כך את אביה האמיתי - ניית'ן פטרלי.
לאחר התקיפה בתיכון, פיטר מתעלף ונכנס לתרדמת לשבועיים.
בתרדמת הוא חולם שהוא מתפוצץ והורס את ניו יורק.
הוא רואה את כל הגיבורים שיכיר בהמשך, ככל הנראה בעקבות יכולת החיזוי שספג בעבר.
ביניהם הוא רואה אדם מזוקן.
כשפיטר מתעורר הוא יוצא לרחוב, שם פוגש את האדם המזוקן מהחלום באורח מקרי.
שמו קלוד ריינס והוא מסוגל להפוך לבלתי נראה.
קלוד עבד בעבר ב"חברה" עם מר בנט, אך בגד בהם ומאז הוא נרדף ונאלץ לחיות במחתרת.
בזכות היכרותו מתקופתו ב"חברה" עם עשרות בעלי כוחות שונים, הוא מאמן את פיטר לשלוט בכוחו.
סדרת האימונים נקטעת באיבה, לאחר שמר בנט והאיש מהאיטי עולים על עקבותיו של ריינס, ומאלצים אותו לעזוב את פיטר לפני תום ההכשרה.
מוהינדר סורש מגלה בהודו רשימה שאביו עבד עליה, שמכילה את כל שמות הגיבורים השונים שמכילים את האנומליה הגנטית ומחליט לפגוש אותם.
רק אחד, בחור בשם זֵין טיילור, מסכים לקבל את פניו.
סיילר שנמלט מכלאו מתחקה גם הוא אחר בעלי הכוחות.
הודות לצירוף מקרים, סיילר מגיע לביתו של טיילור שעות ספורות לפני מוהינדר, הורג אותו, סופג את כוחו ומתחזה לטיילור בפני סורש.
במאמץ לשים את ידיו על הרשימה, סיילר מציע לעזור לסורש בחיפושים.
בינתיים, בזמן שניקי מנסה להיחלץ ממלכודת שטווה לה מר לינדרמן, מיליונר בעל השפעה שממנו לוותה כספים, בעלה הפושע נמלט מכלאו וחוזר הביתה.
לאחר זמן מה בורח ממנה ולוקח איתו גם את בנם המשותף מייקה.
בניסיון להחזיר את בנה, ניקי פונה לג'סיקה וזו מגיבה בחומרה מוגזמת, מה שמביא לכליאת שתיהן בגין רצח.
מר לינדרמן, משחרר את השתיים בתמורה לחוזה עבודה קבוע של ג'סיקה בחברתו, כרוצחת שכירה.
הירו נקמורה ואנדו שנודדים ברחבי ארצות הברית מוצאים חוברת קומיקס שצייר אייזיק שבה הוא מצויר עם חרב.
לאחר בדיקה הוא מגלה שהחרב היא עתיקה ומצויה באוסף פרטי של מר לינדרמן.
הם גונבים את החרב ומנסים להגיע לסיילר על מנת להציל את העולם.
לבסוף מתגלה שלינדרמן תכנן את הפיצוץ בניו יורק כדי שיוכל להשתלט על ארצות הברית.
יש לו גיבוי לכל אפשרות: אם טד ספראג הגרעיני לא יתפוצץ, סיילר ייקח ממנו את כוחו ויתפוצץ במקומו; אם סיילר לא יתפוצץ, פיטר פטרלי יספוג את כוחו הגרעיני ויתפוצץ במקומו, וכך הלאה.
ואכן, בפרק הסיום של העונה הראשונה, מתמודדים הגיבורים, שנפגשו במקרה, מול סיילר כאשר גם לפיטר וגם
לסיילר הכוח הגרעיני שספגו מטד.
בסוף פיטר גובר על סיילר והירו מגיע עם החרב והורג את סיילר, אבל פיטר לא מצליח לשלוט בכוח הרדיואקטיבי שלו ועומד להתפוצץ ואז ניית'ן, שקודם היה בעד שניו יורק תתפוצץ, מגיע ואומר לפיטר שיש דרך לעצור את הפיצוץ ופיטר וניית'ן עפים ופיטר מתפוצץ באוויר.
בסצנה שלאחר הכתוביות רואים שהגופה שסיילר נעלמה מה שמרמז שסיילר לא מת.
הירו נקמורה, שניסה לברוח בסוף העונה הראשונה מאימתו של סיילר, מוצא עצמו רחוק משציפה, בימי הביניים ביפן.
הוא חובר לקנסאי, הגיבור שלמענו חושלה החרב אותה ניכס בעתיד, ועוזר לו לממש את גורלו ההיסטורי.
מתגלה שקנסאי עצמו הוא גיבור, ושכוחו הוא כמו של קלייר, חידוש רקמות, ועל כן אינו מסוגל להיפגע ולמות.
בניסיונו להגשים את אגדות קנסאי עליהם גדל, מנסה הירו לעקוב בקפדנות אחר ההיסטוריה, אך שוגה ומתאהב בבחורה הלא נכונה.
כך הוא משאיר מאחוריו את העבר שגוי, ומשחרר נבל נוסף לעלילה.
כשחזר לעתיד, גילה שאותו נבל נכלא במרתפי "החברה" במשך זמן ארוך, וכעת השתחרר ומחפש נקמה.
הירו מנסה לעצור בעדו, ובפרק האחרון של העונה נקלע לקרב פנים אל פנים, ממנו הוא יוצא חבול אך מנצח.
די.אל, בעלה של ניקי, מצליח להתגבר על פצעיו מתום העונה הראשונה, ונראה שהוא וניקי יכולים להחזיר את משפחתם לתלם.
על מנת להימנע משובה של ג'סיקה, ניקי מנסה לקחת גלולות נסיוניות שמציע לה בוב בישופ, מנהל החברה של לינדרמן.
בעקבות תופעות לוואי, ניקי מפסיקה לקחת את הגלולות ונופלת קורבן לפיצול נוסף.
די.אל בא לחלצה ונורה שוב - הפעם למוות.
ניקי עוזבת את לאס וגאס עם מייקה, ומבקשת שוב את התרופה למצבה במעבדות החברה של לינדרמן, שעדיין משגשגת תחת מגע הזהב של בוב.
את מייקה היא משאירה עם דודתו (ככל הנראה מצד די.אל) בניו אורלינס.
שם הוא מוצא כי בת דודתו, מוניקה דוסון, גם היא בעלת כוחות - היכולת לחקות במדויק כל מיומנות שהיא רואה אצל אחרים.
בחברה מצליחים לשקם במידת מה את ניקי, אך רק לתקופה מוגבלת: פיצול נוסף גורם לה להתפרעות, שבסופה מוזרק לה וירוס נסיוני על מנת לשתקה.
וירוס זה פותח במטרה להיות תרופה סופית למצבה, אך ייתכן שהוא יהרוג אותה.
בעודה מתמודדת עם מחלתה והאפשרות כי תמות, חוזרת ניקי לבנה מייקה בבית סבתו.
שם היא נקלעת לקרב בין מוניקה לפושעים, ונכלאת בבניין בוער.
מוהינדר סורש חובר לנוח בנט, ויחדיו הם מנסים להפיל את החברה.
בו בעת, מוהינדר ומאט פארקמן מנסים לגונן על מולי ווקר מפני המנסים להרגה או לתפסה ומפני הסיוטים המציאותיים הפוקדים אותה.
פארקמן מתחיל את העונה ללא אשתו וילדו, לאחר שחשד כי התינוק שבבטן אשתו שייך למעשה לשותפו למשטרה.
סורש מנגד מקבל על עצמו עבודת מחקר בחברה תחת בוב בישופ.
שם הוא מהווה סוכן כפול - מר בנט מפעיל אותו ללא ידיעת החברה על מנת להשיג מידע פנימי.
בין הפרטים שמגלה מוהינדר נמצאים הציורים האחרונים של מנדז - שאחד מהם לפחות מעיד שימיה הקשים של קלייר עוד לא מאחוריה, וימיו של מר בנט ספורים.
מאט פארקמן מגלה כי האיש מאחורי סיוטיה של מולי הוא אביו, מורי פארקמן.
כאשר הוא מתחקה אחריו, מצליח אביו לכלאו בסיוט כפי שעשה למולי.
עם זאת החוויה מצליחה לשדרג את כוחותיו המנטליים של מאט, ובהמשך מצליח השוטר להביס את אביו בקרב.
משפחת בנט עוברת לקוסטה ורדה שבקליפורניה ומנסה להתחיל חיים חדשים בשם בדוי.
קלייר מתקשה להתמודד בבית הספר החדש, אך חבר מפתיע בשם אית'ן וסט מנסה לעזור לה.
מתברר כי וסט גם הוא גיבור, ובעל יכולת תעופה, בדומה לניית'ן פטרלי - וכי הוא מופיע בציוריו האחרונים של מנדז.
לאחר שקלייר ווסט מציגים את כוחותיהם בפומבי על מנת לבצע מתיחה, מחליט מר בנט לעקור שוב מקוסטה ורדה, אך קלייר מסרבת לעבור איתו שוב.
הריב מפצל את המשפחה לאחר צהריים אחד, ובו מצליח בוב לחטוף את קלייר - ומר בנט לחטוף את בתו של בוב, אל.
חילופי השבויות נתקלים בבעיה, ומר בנט נורה למוות, כפי שציורו של מנדז חזה מראש.
הגופה מוסלקת למרתף ניסויים של החברה, שם מוהינדר סורש מנסה עירוי דם מיוחד, המצליח לרפא את פצעי הגופה ואז להחיות את מר בנט.
בתמורה לחייו החדשים, מכריחה החברה את בנט להיפרד ממשפחתו לעד.
סיילר, שניצל מפצעים אנושים בסוף העונה הראשונה, מתעורר אי שם לצידה של קנדיס.
לפי פקודת החברה, היא הצילה אותו ברגע האחרון בכיכר קירבי, והביאה אותו למחסה מוגן.
היא מתפארת בשם ומראה חדשים, ומנסה להקל עליו את ההחלמה על ידי הצגת אשליות.
הוא מנגד מתרשם מיכולותיה והורג אותה, כדי להוסיף לעצמו את כוחה.
לצערו, כוחותיו אבדו והוא לא מצליח להפעילם.
הוא מגלה כי בית המסתור של קנדיס מצוי עמוק ביערות אמריקה הצפונית, ומסע ההמלטות שלו משם משאיר אותו לבסוף רובץ על סף דרך כפרית, ללא מים וכוח להמשיך.
פיטר מתעורר במכולת מטען בנמל באירלנד, ללא מרבית זכרונותיו בגלל האיש מהאיטי.
הוא חובר בלית ברירה לקבוצת שודדים ומגלה בדיעבד את כוחותיו.
הוא מתאהב בבחורה מקומית, ואט אט מאבד כל רצון למצוא את חייו הישנים.
אחריו נשלחת מתנקשת, אל בישופ, שהורגת במקומו את מנהיג כנופיית הגנבים ולמעשה משחררת אותו למצוא מחדש את גורלו.
הוא ואהובתו מגיעים למונטריאול, שם מגלה פיטר מחסן נטוש וכרטיס מאדם שלא הכיר, ששמו אדם מונרו (קנסאי, חברו האלמותי של הירו נקמורה).
אז הוא מאבד שליטה בכוחו לנוע בזמן, והוא ואהובתו נזרקים לניו יורק של 2008, לאחר זיהום ביולוגי רחב היקף.
הוא מצליח לחזור, אך היא נותרת מאחור, בעתיד הקודר.
בהווה, פיטר מצליח לשחזר את זכרונו בעזרת כוח חידוש הרקמות שקיבל מקלייר, ונזכר בכל מה שקרה לו לאחר שניית'ן עף איתו לשמיים בתום העונה הראשונה.
כאדם המודע לכוחותיו, עוזר פיטר לאותו אדם מונרו להגשים את נקמתו תחת אצטלת צדק כלשהו והשגת תרופה לאהובתו.
במסע נקמתם הורגים השניים את אחת ממייסדות החברה, והדבר תוקע טריז בין אדם לבין פיטר, שאינו שלם עם המעשה.
בסוף העונה, מתנתק הקשר בין השניים כאשר אדם נקלע לקרב עם הירו נקמורה.
בינתיים ניית'ן פטרלי מאמין שפיטר מת בהתפוצצות, ומתאבל על אובדנו בניו יורק.
הוא עצמו סובל מכוויות רדיואקטיביות חמורות, בעקבותיהן נאלץ להתפטר ממשרתו בקונגרס שהושגה בתרמית.
אשתו וילדיו עוזבים אותו לאחר שהוא מספר להם את האמת, והם חושדים שאבדה עליו דעתו.
לאחר שביקור לילי מבריא את פצעיו בדרך פלא, הוא חובר למאט פארקמן בחקירותיו על מנת לסייע לאמו.
בסוף העונה מחליט ניית'ן כי הפתרון היחיד למצב הביש בו הוא שרוי הוא לגלות את כוחותיו לציבור הרחב.
במהלך מסיבת עיתונאים, בטרם מצליח ניית'ן להתבטא, מתנקש עלום שם יורה בו ונמלט.
אנג'לה פטרלי מעוניינת להחזיר המצב לקדמותו, אך ללא הצלחה.
מתברר שאיש מעברה מנסה לרצחה יחד עם ידידה משכבר הימים, מר נקמורה (אביו של הירו).
לאחר שנקמורה נרצח, גברת פטרלי מתערערת עוד יותר.
כחשודה העיקרית ברצח, היא נחקרת שוב ושוב על ידי מאט פארקמן, שלא מהסס להשתמש בכוחותיו המתפתחים כדי להשיג תשובות.
הוא מגלה כי החברה של מר לינדרמן נוסדה ככל הנראה על ידי אנשים בעלי יכולות - ומוצא שרציחתו של נקמורה הייתה רק סעיף בקנוניה גדולה יותר.
הוא עוקב בקפדנות אחר כל המשתתפים בצילום קבוצתי שמצא, המונה 12. לקראת סוף העלילה הוא מגלה כי מסע הרציחות הוא חלק מנקמתו של אדם מונרו, וכי בידיו מסייע גם פיטר פטרלי, שדומה ששב מן המתים.
בינתיים, זוג התאומים מאיה ואלחנדרו עוברים דרך דרום אמריקה בדרך לארצות הברית.
כל אימת שמאיה נותרת לבדה, היא מייצרת מעין מחלה שהורגת את כל הסובבים אותה, ועיניה מתמלאות הפרשה שחורה.
היחיד שיכול להחזיר במידת מה את האפקט הקטלני הוא אלחנדרו, אם הוא מגיע אליה בזמן.
השניים מבוקשים בעבור רצח המוני שאירע בעת אחת מההתפרצויות של מאיה.
בעת מסעם לעבר מקסיקו ומשם לארצות הברית, הם מגלים נווד על אם הדרך.
נווד זה הוא סיילר, שחוזר לכוחותיו במהירות ושמח לשמוע כי מאיה ואלחנדרו מיוחדים.
הוא מספר להם אודות פרופסור סורש, ומוודא כי איש אינו נוסע איתם מלבדו.
לאחר שאלחנדרו מגלה את עברו של סיילר, הוא נרצח בזריזות.
סיילר מספר לאחותו כי אחיה התאום ביקש לעזבה, היות שאינו שלם עם מחלתה הנוראה.
בסוף העונה סיילר ומאיה מגיעים למשרדו של מוהינדר, שם הם מאלצים אותו להזריק לסיילר את התרופה שיועדה לניקי.
התרופה מצליחה - ובמקום להרוג את המטופל, סיילר רוכש מחדש את כוחותיו.
המתנקש האלמוני שירה בניית'ן הוא פיטר, בגרסתו העתידית.
באותו עתיד ממנו בא, בעלי היכולות המיוחדות נרדפים כפושעים ומסוגרים במחנות.
האירוע המכונן של עתיד זה הוא נאומו של ניית'ן, בו התכוון לחשוף את בעלי היכולות.
כאשר הוא נמלט מרודפיו, מחליט פיטר העתידי להסתתר במקום הברור ביותר - כפיטר הנוכחי.
למען הסוואה זו הוא מעביר את פיטר לגוף של אסיר ואת מאט פארקמן למדבריות אפריקה, על מנת לקנות לו זמן.
הסוואה זו שורדת זמן קצר בלבד, היות שאמו של פיטר, אנג'לה פטרלי, מזהה מיד כי הוא אינה בנה כפי שהכירה.
היא מאמינה מיד לסיפורו על העתיד - וטוענת כי חלמה עתיד זה וחלומותיה מבשרים את הבאות.
בכך מצוין לראשונה בסדרה כוחה של גב' פטרלי, שרק נרמז בעבר.
ניית'ן מתאושש מפצעיו בדרך נס, ומצליח להחלים במהירות בבית החולים.
תוך כדי שיקומו הוא הוזה את דמותו של מר לינדרמן המנוח, ומשתכנע כי החלמתו זו הפעם השנייה מפציעות קשות היא סימן לנס אלוהי.
מול מצלמות הטלוויזיה מתוודה נית'ן כי הוא חב את חייו לאל.
יועצת פוליטית בשם טרייסי סטראוס עוקבת אחר שידור זה, ומשכנעת את הסנאטור לו היא יועצת כי ניית'ן יהווה פוליטיקאי מצוין בשורות המפלגה.
כשהיא מגיעה להפגש עם ניית'ן הוא קורא לה בשם זר - ניקי סנדרס, אישה שמעולם לא פגשה בעבר אך דומה לה כאחותה התאומה.
ניקי, שמתה מפצעיה בהתפוצצות בניו-אורלינס, חוזרת לרדוף אחר טרייסי סטראוס כשעיתונאי שם יד על הקלטת המפלילה של ניית'ן וניקי במלון בלאס וגאס.
אותו עיתונאי טוען לשערורייה, במסגרתה סטראוס מקדמת את מאהבהּ על חשבון מניעים מקצועיים.
בבהלה טרייסי נוגעת בידו ולהפתעתה הוא הופך לנציב קרח ומתרסק לרסיסים.
לטענתה זוהי ההתגלות הראשונה של כוחה.
מאוחר יותר פוגשת טרייסי את בנה של ניקי, מייקה, וזה מקשר בין השתיים באמצעות המחשב ומגלה כי הן נולדו במסגרת מהפריה מלאכותית על ידי אותו רופא.
רופא זה מתוודה בהמשך כי הוא עבד בשירותו של מר לינדרמן כחלק ממזימת האחרון להשמיד את ניו-יורק, ויצר גם את ניקי ואחותה התאומה ג'סיקה.
הירו מגלה חלק מנוסחה הרסנית שאביו השאיר לו, אך היא נגנבת על ידי אישה שרצה במהירות האור.
הירו ואנדו יוצאים לחפשה ובמהלך הדרך הירו משתגר לעתיד על מנת לראות למה הנוסחא יכולה לגרום, אך בעתיד אליו הוא מגיע הוא רואה את אנדו רוצח אותו באמצעות כוחות על.
מנקודה זו מתחילים יחסיהם של השניים להידרדר.
סיילר מגיע לביתה של קלייר, תוקף אותה ומצליח לקחת ממנה את כוחות התחדשות הרקמות, שמונעים ממנה למות מהניתוח.
ולאחר שמכסה גולגולתה מוחזר לראשה היא מגלה שהיא כבר איננה מסוגלת לחוש בכאב, והיא מנסה לבדוק זאת בכך שהיא עומדת על פסי רכבת בכוונה להידרס אך ניצלת ברגע האחרון על ידי פיטר פטרלי.
סיילר לוקח גם את הכוחות של בוב ונלחם בבתו, אל ובנוח בנט.
תוך כדי הקרב אל משחררת פרץ אנרגיה חשמלי שמשחרר את כל האסירים המסוכנים שהיו כלואים במרתפי החברה.
סיילר נתפס ומוחזק בצינוק החברה, שעוברת לפיקוד אנג'לה פטרלי עם מותו של בוב.
בגילוי מפתיע, אנג'לה מספרת לסיילר שהיא אימו.
מוהינדר ממשיך במחקרו ומוצא תגלית מפתיעה; הוא לוקח ממאיה דגימת דם בהשפעת הכוח שלה ומפריד את החומר שאחראי על היכולות ומערבב אותו עם אדרנלין.
מאיה מנסה לשכנע אותו להשמיד את המזרק שבתוכו נמצא הנוזל שמסוגל לתת כוח לכל אדם.
מוהינדר מצידו, במטרה לקדם את מחקרו, מזריק לעצמו את הנוזל ומתעלף.
כשהוא חוזר להכרה חושיו מתחדדים- הוא הופך להיות חזק יותר, מהיר יותר וקל יותר.
הוא בודק את עצמו ונוכח לדעת שההזרקה לא נתנה לו כוח על ולא שינתה אותו כהוא זה אלא רק חידדה את חושיו.
בשיכרון הכוח מוהינדר פותח רומן שאיננו יודעים לאן יתפתח עם מאיה.
בינתיים אדם זר מציל את חייו של מאט ונותן לו מים במדבר, האיש המסתורי לוקח את מאט ל'הליכת רוח', ומתגלה כי גם הוא בעל כוח, ציור העתיד.
מאט מגלה כי האיש צייר אותו בכל אחד אחד מציוריו המבוססים על אירועים שקרו לו, אך ישנם מספר ציורים שטרם התרחשו.
לאחר שסיילר מגלה שאנג'לה היא אימו האמיתית הוא מצוות לנוח בנט על מנת לתפוס את הנבלים שנמלטו ממדור חמש.
בינתיים פיטר פטרלי, הלכוד בגופו של אחד הנבלים, הולך עם הנמלטים על מנת לשדוד בנק ומנסה לעצור בעדם ובדיעבד מתגלה כוחו של הנבל שבגופו הוא כלוא - היכולת לצעוק בצורה כה חזקה אשר גורמת להדף.
בזמן שנוח בנט וסיילר באים על מנת ללכוד אותם הזמן נעצר ופיטר פטרלי של העתיד מגיע, משחרר את פיטר של ההווה מגופו של הנבל והשניים משתגרים לעתיד.
בינתיים, אימה האמיתית של קלייר, מרידית', מגיעה לבית בנט על מנת לשמור על המשפחה, מתפתחים ויכוחים רבים בין מרידית' לאימה המאמצת של קלייר.
בעקבות המפגש עם סיילר קלייר מבקשת ממרידית' שתלמד אותה כיצד להילחם ומרידית' מעמידה אותה במבחן הישרדות בתוך מכולת ברזל.
טרייסי מגיעה לכתובת שהשיגה ומגלה שם תמונות שלה ביחד עם די.אל ומייקה, מייקה גם מופיע בבית אך היא איננה מכירה אותו, הוא משתמש בכוחו (שליטה בטכנולוגיה) על מנת להצליב מידע בין טרייסי לניקי ומגלה שהם נולדו באותו יום ואותה שעה אצל אותו רופא מיילד, וטרייסי נוסעת לפגוש אותו.
הירו ואנדו עוקבים אחרי דפני, האישה המהירה, הודות למכשיר איתור שהירו הטמין תחת המדליה שלה והם מגיעים לתיאטרון אשר בו אמור להתבצע חילוף של הנוסחה בין שני אנשים, שאחד מהם מתגלה כאיש מהאיטי.
הכוחות של השניים אינם עובדים בקרבתו של האיש ודפני מסכסכת בין הירו לאנדו, מה שגורם לאי תאימות בתוכניות שלהם והנוסחה גנבת שוב על ידי דפני ולו השניים נתפסים על ידי האיש מהאיטי ונכלאים.
נוח חושף את תוכניתו בפני האיש מהאיטי - לעבוד עם סיילר עד אשר ימצא את חולשתו ואז יהרוג אותו אחת ולתמיד.
טרייסי פוגשת את הרופא המיילד שלה וזה מספר לה שהיא חלק מניסוי בו ניסו ליצור שלישייה מושלמת, ולשתי אחיותיה קוראים ג'סיקה וברברה, והן הופרדו בלידתן כשהוריהם נפטרו - הרופא לא מסכים לומר יותר מכך.
מוהינדר סורש מגלה כי הכוח שקיבל הוא אליה וקוץ בה: הוא מגלה שהעור שלו מתחיל לפתח פריחה רצינית ומתנהג באופן אגרסיבי יותר ואין הוא יודע לאן זה עוד עלול להתפתח.
בינתיים, שני הפיטרים מגיעים לניו יורק שבעוד 4 שנים ומגלים שהעתיד אכן השתנה, לאנשים רבים יש כוחות על הודות לנוסחה שנוצרה על ידי מישהו מההווה, זמן קצר לאחר מכן הם פוגשים בקלייר העתידית שיורה למוות בפיטר העתידי בעוד פיטר של ההווה בורח.
שנייה לפני שפיטר העתידי נורה הוא מדריך את פיטר מההווה ואומר לו שהוא חייב לקחת את כוחו הבסיסי של סיילר "להבין איך דברים עובדים" ושזו הדרך היחידה שפיטר מההווה יוכל להציל את העולם.
פיטר מגיע לדירתו של אייזק מנדז, בה משתכן מוהינדר כעת, אך הוא מסתתר תחת ברדס ומה שניתן לראות מגופו נראה מעוות וחולני, הוא אומר לפיטר ללכת למצוא את סיילר ופיטר מצליח למצוא את המיקום הודות לקריאת מחשבותיו של מוהינדר.
פיטר מגיע לקוסטה וורדה ובהגיעו לשם הוא פוגש את סיילר כאב לילד קטן בשם נוח ונראה כי איננו אכזר עוד.
באותה עת הוא מגלה כי סיילר הוא אחיו.
פיטר צמא לתשובות מסיילר, ורוצה להעתיק את כוחו, אך סיילר מזהיר אותו כי עם הכוח מגיע רעב גדול ללמוד עוד (זה ההסבר לכך שהוא הרג את כל מי שהרג).
פיטר מתעקש למרות הכל ומצליח להעתיק את כוחו של סיילר.
בינתיים קלייר העתידית ביחד עם דפני (האישה המהירה) ואחד מהפושעים שברחו ממדור 5 חפצים לשים את ידם על פיטר, תוך כדי כך מתגלה שדפני חיה ביחד עם מאט פארקמן והם מגדלים יחדיו את מולי ווקר ותינוקת נוספת.
דפני מבקשת ממולי שתאתר את פיטר וכך הם מצליחים להגיע לבית שבקוסטה וורדה וקלייר מאיימת על ילדו של סיילר ומתחולל קרב בין דפני לפיטר.
במהלך הקרב נוח, ילדו של סיילר נפגע ונהרג וסיילר בזעמו יוצר פיצוץ גרעיני שמחריב את קוסטה וורדה.
פיטר מתעורר בתא כשהוא שכוב ליד גופת עצמו העתידי וקלייר אשר ששה לפגוע בו, אך למזלו ניית'ן מגיע ומצליח להרחיק את קלייר והשניים נשארים לבד.
בעקבות ויכוח ביניהם פיטר מתחיל לחוש את 'הרעב' שסיילר דיבר עליו ומתחיל בתהליך ניסור הגולגולת של ניית'ן אך לפני הסיום הוא בורח חזרה להווה.
שם הוא פוגש את סיילר ומתעמת איתו עד שסיילר קורא לו 'אח'.
בינתיים הירו ואנדו מנסים להשתחרר מהתא בו הם כלואים והם זוכים להשתחרר ולדבר עם אנג'לה פטרלי, אשר מציגה להם פתרון והשניים הולכים למקום בו קבר הירו את אדם מונרו ומוציאים אותו מקברו.
בינתיים קלייר אשר נמלטה משמירתה הקפדנית של סנדרה מגיעה לבית של אחד הנבלים שברחו ממדור 5, בעקבות המידע שנכתב עליו במסמכים של אביה, כוחו הוא ליצור מעיין חורים שחורים קטנים המסוגלים לשאוב לתוכם דברים - דבר שקלייר איננה חסינה מפניו.
כשהיא פוגשת אותו היא מבינה שהוא לא התכוון לעשות כל רע ולא שלט בכוחו ואבה הפריד בינו לבין משפחתו, בינתיים נוח בנט וסיילר מגיעים למקום ומתחוללת מהומה כשהאיש יוצר חור שחור נוסף ולמרבה מזלה של קלייר סיילר מציל אותה.
היא לא מבינה מה הוא עושה עם אביה אך היא מספרת להם שהאיש הלך לפגוש את משפחתו בגן ציבורי.
הם הולכים לשם וקלייר מגלה שמשפחתו של האיש לא הגיעה והוא נשאר לבדו, אביה של קלייר מגיע ומאיים עליו ומציע לו פשרה: הוא ישחרר אותו בתנאי שיישאב את סיילר לתוך חור שחור, האיש לא מוכן לרצוח שוב ויוצר חור שחור אליו הוא נשאב בעצמו.
בינתיים לאחר ויכוחים רבים הירו ואנדו מגיעים להסכם עם אדם ומשחררים אותו, הם הולכים לפאב שם טוען אדם, יוכלו למצוא את זה ששוכר את דפני.
מתחוללת שם תגרה קטנה בה הירו נפגע ואדם נמלט.
לאחר מכן אל המקום מגיעה דפני ביחד עם שותפה, לאחר שלינדרמן אמר לה לגייס תומכים והיא מציעה להירו ואנדו להצטרף.
הירו יודע שזו ההזדמנות לעקוב אחריה ומסכים, אך היא אומרת שהוא מוכרח להראות לה התנהגות נבזית, ושאם הוא באמת נבזה אז שייקח את חרבו ויהרוג את אנדו חסר הכוחות - למרבה ההפתעה הירו עושה זאת והורג את אנדו.
בפרק שלאחר מכן הוא חוזר בזמן ולוקח חרב מתקפלת, דוחף לאנדו שקית של דם מתחת לחזה ואז דוקר אותו.
לאחר התדהמה הגדולה ניית'ן מחליט שברצונו להצטרף לאביו כשהוא מגיע אליו שם הוא פוגש את סיילר שמורה על ידי אביו להרוג את ניית'ן ואת פיטר.
סיילר זורק את פיטר ואת ניית'ן מהגג אך בכוונה לא הורג אותם.
לינדרמן חוזה את ליקוי החמה, כאשר הליקוי מתחיל הכוחות של כולם נעלמים.
בנט מנצל את ההזדמנות והורג את סיילר, קליר שנפגעה בראשה מתה אך כעבור שלוש שעות חוזרת לחיים כמו סיילר.
סיילר הולך לנקום בלינדרמן ובעזרת כוחו החדש הוא גלה כי הוא אינו אביו ולכן הורג אותו אחר מכן הוא מחליט לתקוף את ניתן אך עוצר באמצע מתוך רחמים.
ניתן פותח במבצע בתור נשיא ארצות הברית לתפוס את כל הגיבורים אך מבצע זה נעצר כאשר סיילר לוקח את מקומו של ניית'ן בתור משנה צורה אך בנט הורג אותו סופית.
ניית'ן מתפטר מתפקידו ושב להיות סנטור ואימו מגלה להם איך הכול התחיל.
סיילר שהיה אמור להיות מת תוקף את נייתן אך בנט משתק את סיילר וקורא למאט פרקמן שיוציא את התודעה של סיילר מהגוף שלו ויחזיר את ניית'ן לתוך גופו וישתמש בכוחו לשנות צורה לשנות את עצמו לניית'ן וכך ניית'ן ימשיך לחיות.
עונה רביעית נפתחת כאשר ניית'ן (שהוא למעשה סיילר) מגלה כי יש לו כוחות נוספים שלא אמורים להיות לו.
התהליך שמאט פרקמן עשה על סיילר מתחיל להשתבש.
ניית'ן וסיילר נאבקים על השליטה בגוף של סיילר עד כי סיילר הורג את הנפש של ניית'ן וחוזר לעצמו.
בינתיים מתגלים עוד כמה אנשים בעלי כוחות מיוחדים, כמו אמה, שרואה צלילים, ומסוגלת למשוך אליה אנשים כשהיא מנגנת.
קלייר מתחילה ללמוד בקולג' ומתקרבת מאוד לשותפתה לחדר גרטשן.
בניסיון ללמוד איך לחיות עם הכוחות שלה היא מגיעה לקרנבל.
הקרנבל הוא מקום בו אנשים עם כוחות מיוחדים לא מתביישים בכוחותיהם ומדגימים אותם לעולם, בהופעותיהם.
את הקרנבל מנהיג סמואל, שיש לו כוחות שליטה באדמה עצמה.
כוחותיו של סמואל גם מועצמות ככל שיש יותר אנשים עם כוחות סביבו.
במהלך העונה מתגלה כי סמואל מתכוון לפתוח במלחמה נגד האנשים הרגילים, וכי הוא הרג את אחיו שניסה לעצור אותו.
הוא גם חוטף את צ'ארלי, כדי להשיג את עזרתו של הירו.
סמואל תוקף את נוח ואת קלייר ומשאיר אותם למות קבורים בתוך האדמה.
פיטר מחליף את כוחותיו לאורך כל העונה, מחליף אותם בהתאם לצרכים שלו.
הוא מכיר את אמה, ומגלה כי סמואל מתכוון לנצל את כוחה כדי להרוג אלפי בני אדם.
כדי להציל אותה הוא מוצא את סיילר שכלוא בביתו של מאט פרקמן.
מאט כלא את סיילר בתוך הראש שלו.
פיטר נכנס לראש של סיילר, והם מבלים מה שנראה להם כשנים יחד, בתוך המציאות שסיילר יצר בראשו.
לבסוף הם משלימים, ויוצאים יחדיו כדי להציל את אמה.
פיטר נלחם בסמואל, בעוד שסיילר מציל את אמה, וקלייר מרחיקה את כל שאר חברי הקרנבל הרחק מהמקום, בעזרת הירו, ובכך לוקחת הרבה מכוחו של סמואל.
לבסוף הם מביסים את סמואל.
קלייר מחליטה כי נמאס לה להסתתר, והיא מדגימה את כוחה מול מצלמות הטלוויזיה בשידור חי.
במקור קרינג תכנן דמויות שונות בכל עונה, אך הוא שינה את דעתו בעקבות הפופולריות של הדמויות המקוריות בקרב קהל צופי העונה הראשונה ולכן רוב הדמויות מהעונה הראשונה המשיכו לעונה השנייה והדמויות החדשות התווספו אליהן והחליפו רק חלק מהדמויות המקוריות.
בעונה הראשונה הציגה הסדרה הרכב של 12 דמויות ראשיות, מה שהפך אותו להרכב השלישי בגודלו בפריים טיים באמריקה, אחרי "עקרות בית נואשות" ו"אבודים".
על אף שרשימת הדמויות של NBC כללה עשר דמויות, ליאונרד רוברטס (די.
הוקינס), שהופיע לראשונה בפרק החמישי של העונה הראשונה, הצטרף לצוות השחקנים המלא.
בפרק האחד עשר של העונה הראשונה, ג'ק קולמן (נח בנט), הועלה מתפקיד חוזר, לחבר השנים עשר בצוות השחקנים הקבועים.
העונה הראשונה כוללת שנים עשר שחקנים ברשימת השחקנים.
היידן פנטייר מגלמת את קלייר בנט, מעודדת בבית ספר תיכון בעלת היכולת לחדש רקמות.
ג'ק קולמן מגלם את נח בנט, אביה, סוכן של החברה.
סנטיאגו קבררה מגלם את אייזק מנדז, המכור לסמים, בעל היכולת לצייר את העתיד.
טאני סייפרס מגלמת את סימון דבו, סוחרת אמנות הספקנית בנוגע לקיומם של כוחות על.
גרג גרונברג, מגלם את מאט פארקמן, שוטר במשטרת לוס אנג'לס שביכולתו לקרוא מחשבות.
אלי לרטר מגלמת את ניקי סאנדרס, חשפנית באינטרנט הסובלת מהפרעת זהות דיסוציאטיבית וחזקה במיוחד.
ליאונרד רוברטס מגלם את די.
הוקינס, בעלה של ניקי, אסיר לשעבר בעל היכולת לעבור דרך חומרים מוצקים.
נואה גריי קיביי מגלם את מייקה סנדרס, בנם של ניקי ודי.אל.
בעל היכולת לשלוט בטכנולוגיה דיגיטלית.
מאסי אוקה מגלם את הירו נקאמורה, יפני בעל היכולת לשלוט ברצף הזמן/חלל ולכופף אותו.
אדריאן פסדר מגלם את ניית'ן פטרלי, מועמד לקונגרס ארצות הברית בעל היכולת לעוף.
סנדהיל רממורת'י מגלם את מוהינדר סורש, גנטיקאי.
מיילו ונטימיליה מגלם את פיטר פטרלי, אח בהוספיס, בעל יכולת ספיגת כוחות אוטומטית.
במהלך שתי העונות הראשונות, הוצאו מהסדרה מספר דמויות על מנת לפנות מקום לדמויות חדשות עם סיפורים חדשים.
דמותה של סימון דבו היא הדמות המשמעותית הראשונה שהוצאה, והיא מתה לקראת סוף העונה הראשונה.
נהיה כוכב אורח לאחר אירועי הפרק האחרון של העונה הראשונה, והופיע פעמיים בתחילת העונה השנייה.
דמותו של אייזק מנדז גם כן הוצאה, והוא נהרג על ידי סיילר במהלך העונה הראשונה.
שני שחקנים שהופיעו לעיתים בעונה הראשונה, זאכרי קווינטו בגילום דמותו של סיילר וג'יימס קייסון לי בגילום דמותו של אנדו מסהשי, הועלו לתפקידים מרכזיים בעונה השנייה.
בתחילת העונה השלישית, דמותה של אנג'לה פטרלי (אמם של פיטר וניית'ן), בגילומה של כריסטין רוז מועלית לתפקיד ראשי.
במקביל, אל בישופ, אדם מונרו ומייקה סאנדרס הוסרו מרשימת השחקנים הקבועים בסדרה.
מוניקה דוסון לא הופיעה אחרי שסצנות שהשתתפה בהן הורדו בעריכה, ודמותה של ניקי הוצאה גם כן, אך השחקנית אלי לרטר נשארה, והיא מגלמת את הדמות החדשה, סטרייסי סטראוס, אחותה התאומה (חלק משלישייה) של ניקי אשר ביכולתה להקפיא דברים במגע.
בעונה הרביעית צורפה דמותו של סמואל, בגילומו של רוברט נפר.
במקור הדמות לא הייתה אמורה להופיע בתפקיד קבוע, אך תפקידה שונה לקבוע.
הסדרה "גיבורים" פותחה בראשית שנת 2006, עת טים קרינג, יוצר הסדרה "ג'ורדן", הגה את הרעיון לסדרה.
קרינג רצה ליצור "סאגה עם אנסמבל גדול" שתתחבר עם הקהל.
הוא החל לחשוב עד כמה הוא חש שהעולם גדול, מפחיד ומסובך, ורצה ליצור סדרה המונעת על ידי הדמויות על אודות אנשים שיכולים לעשות דברים בנדון.
קרינג חש שלדרמה על שוטרים או רופאים אין דמויות גדולות מספיק על מנת להציל את העולם, ולכן חשב על רעיון גיבורי-על – אנשים רגילים שיגלו שיש להם יכולות לא רגילות, בעודם מושרשים בעולם האמיתי ובמציאות.
הוא גם רצה שהסדרה תישפט לפי קריטריונים של הדמויות והעולם שבו הן חיות.
מיילו ונטימיליה תיאר את פיילוט הסדרה כ"דרמה של דמויות אודות אנשים פשוטים במציאות מועצמת".
בטרם החל לעבד את רעיונותיו, דיבר קרינג עם המפיק בפועל של "אבודים", דיימון לינדלוף, איתו עבד במשך שלוש שנים על "ג'ורדן".
קרינג מייחס ללינדלוף מתן רעיונות באשר לאופן הצגת הסדרה בפני הרשת ועצות בעניין הלקחים שלמד מעשיית סדרות דרמה.
כאשר קרינג הציג את הסדרה לרשת NBC, תגובת הרשת הייתה, לדבריו, "נרגשת...
לאחר אישור הסדרה, הוקרן פיילוט בן 73 דקות בפני קהל בסן דייגו, פרק אשר נכלל במארז ה-DVD של העונה הראשונה.
כשקבוצת הכותבים עובדת על פרק, כל אחד מהם לוקח דמות, וכותב את הסצנות הפרטניות הנוגעות לה.
לאחר מכן, הסיפורים משולבים ומובאים לכותב הפרק.
שיטה זו מאפשרת לכל כותב לתרום לכל פרק, ומזרזת את סיום כתיבת התסריטים מוקדם יותר.
כך יכול צוות הצילום לצלם יותר סצנות באתר הצילומים.
קרינג מתאר את תהליך הכתיבה כאחד שיש בו שיתוף פעולה, ואומר שתהליך שיתוף הפעולה חשוב, כיוון שכאשר מפיקים, צריך לצלם הרבה סצנות באתר אחד, ולצורך כך צריכים להיות מוכנים מראש מספר של תסריטים.
ג'סי אלכסנדר, מפיק שותף וכותב, מסביר שתהליך זה חשוב בסדרת דרמה, כיוון שאדם חייב לדעת לאן הולכת כל דמות בהתפתחות העלילה.
כתיבת העונה השנייה התרחשה בזמן שביתת התסריטאים, כך שרק 11 פרקים הופקו מתוך ה-24 המתוכננים.
השביתה כפתה על המפיקים לתכנן מחדש את הסדרה וליצור רק את החלק "דורות", מתוך השלושה שתוכננו.
החלק השלישי שתוכנן, "Exodus", שהיה אמור לתאר את המאמץ בשחרור וירוס שאנטי 138, בוטל.
החלק הרביעי, "נבלים", שונה לחלק השלישי, והועבר לעונה השלישית.
סצנות מסוף החלק השני, צולמו מחדש על מנת לשקף את ביטולו של החלק "Exodus" ולקשור בין קווי העלילה ב"דורות".
בריאיון למגזין "אנטרטיינמנט ויקלי" הגיב קרינג על הביקורת ועל הירידה ב-15% ברייטינג הצפייה בעונה השנייה, באומרו כי הוא מרגיש שהוא עשה טעויות בבימוי בעונה השנייה.
הוא חשב שהקהל מחפש אחר "בנייתן של הדמויות, וגילוי הכח שלהם", בניגוד לעונה הראשונה, שבה חיפשו הצופים "אדרנלין".
קרינג הוסיף לתאר בקווים כלליים את הבעיות בהתפתחות העלילה, לדבריו, באומרו כי לעונה השנייה "לקח יותר מדי זמן להגיע לסיפור של התמונה הכוללת" ובהסבירו כי חזונו של פיטר בנוגע ליום הדין בעקבות הווירוס היה צריך לקרות בפרק הראשון במקום בשביעי.
כמו כן קרינג חש כי מוטב היה להציג דמויות חדשות המקושרות לעלילה הראשית, כמו שנעשה עם אל, ולא בקשתות עלילה מנותקות כמו אלה של מאיה ואלחנדרו.
קרינג אף הודה שהוא היא צריך לפתור את העלילה של "הירו ביפן" מוקדם יותר, וכי ההתרחשויות הרומנטיות אינן עובדות כל כך טוב.
באשר לקלייר ווסט והירו ויאייקו, אמר: "ראיתי סיפורי אהבה יותר משכנעים בטלוויזיה.
בדיעבד, אני חושב שסיפור אהבה אינו מתאים לנו באופן טבעי".
בחלק הרביעי, "פליטים", חזרה הסדרה לדמויות המקוריות, במטרה למשוך צופים חדשים ולרכוש מחדש את הצופים שפרשו עקב יותר מדי דמויות וקווי עלילה.
בנובמבר 2008 פיטרה NBC את ג'סי אלכסנדר וג'ף לואב מצוות ההפקה עקב חילוקי דעות יצירתיים ובעיות תקציב.
כתוצאה מכך, יתרכז קרינג בפיתוח הדמויות ובסיפור העלילה בפשטות.
עם זאת, בכיר בהפקה ציין כי לא היה זה לחץ מצד NBC בתגובה לצניחה ברייטינג, אלא קרינג בעצמו פיטר את אלכסנדר ולואב מכיוון שהצמד סירב להמשיך בסיפורים המונעים על ידי הדמויות, אשר עשו את העונה הראשונה כל כך פופולרית מההתחלה.
חודש לאחר מכן חתם בריאן פולר אצל Universal Media Studios למשך שנתיים, לאחר ביטול הסדרה שלו, "החיים על פי נד".
הוא הצטרף אל צוות הכותבים של "גיבורים" בפרק העשרים של העונה השלישית, וקיבל תפקיד מפתח בבימוי ובכתיבה.
עם זאת, ב-22 ביולי עזב פולר את הסדרה למען פרויקטים אחרים.
פולר בנה לשחקנית סוזי קורץ, ששיחקה בסדרה שלו "החיים על פי נד", את דמותה של מולי, אשר תופיע באופן חד פעמי, אם כי ייתכן שתפקידה יורחב.
ב-28 באפריל 2009, פוטר המפיק, הבמאי והתסריטאי, גרג בימן על ידי NBC.
בכל פרק בממוצע ב"גיבורים" 30 - 35 דקות של מוזיקה.
המוזיקה של העונה הראשונה הולחנה על ידי ונדי מלבוין וליסה קולמן, יחד עם טכנאי הקול מייקל פרפיט.
הראשונות נעשו מעורבות ב"גיבורים" עקב עבודתן הקודמת עם המפיק בפועל של הסדרה, אלן ארקוש.
טים קרינג נתן לשתיים הנחיות כלליות, הכוללות את הרגש והכיוון של כל דמות.
הוא רצה מוזיקה יוצאת דופן להפליא, ולכן העניק להן חופש פעולה רחב והתיר להן לערוך ניסיונות.
בפרק הפיילוט של העונה הראשונה, הציע קרינג שקטע מוזיקלי "חלומי" ילווה את הסצנה שבה רצה קלייר בנט אל תוך רכבת בוערת.
מאז, הקטע ה"חלומי" נעשה סימן היכר של הסדרה.
נוסף על הלחן, ל' שאנקר נתן את קולו לשירים.
מלבוין וקולמן פיתחו קטעים מוזיקליים ייחודיים לכל דמות.
סצנות בהן קלוד משתתף, מלוות בצלילים של רוח ובקולות המעוררים נוכחות של משהו דמוי רוח רפאים.
סצנות עם הירו נקאמורה מלוות בקולות של מרימבה ושל בסון עם סטקטו, על מנת ליצור צליל של שעון מתקתק, המרמז על כוחה של הדמות.
כשמאט פארקמן מפעיל את כוחו בטלפתיה, מלווים אותו קולות המנוגנים לאחור.
בסצנות של פיטר פטרלי המוזיקה כוללת כלי מיתר במרקטו.
המוזיקה המלווה את הסצנות עם ניקי סנדרס מבוססת על האישיות השולטת שלה, ג'סיקה, וכוללת קולות של רוח ואינדיאנים השרים באופן בולט, כדי לתת את התחושה שהיא השולטת כעת.
את הסצנות עם מוהינדר סורש מלווה קטע מוזיקלי של פסנתר, המתנגן בסופם של כמה פרקים, ואילו המוזיקה של סיילר היא צליל של שעון או של פסנתר ישן.
בשנת 2007 העניקה האגודה האמריקאית למלחינים, סופרים ומוציאים לאור (ASCAP) למלבוין וקולמן במסגרת "טקס פרסי המוזיקה לסרטים ולטלוויזיה" את פרס "סדרת הטלוויזיה הטובה ביותר" על עבודתן ב"גיבורים".
בצרפת, נעימת הפתיחה של הסדרה הולחנה על ידי ויקטוריה פטרוסילו.
השיר שלה, "Le Héros d'un autre", החליף את השיר המקורי של הסדרה ברשת הטלוויזיה הצרפתית TF1. הרשת אף יצרה רשימה פותחת חדשה של קרדיטים, כדי לנגן את נעימת הפתיחה של פטרוסילו.
הפסקול הרשמי של הסדרה, "Heroes: Original Soundtrack", יצא ב-18 במרץ 2008 בהוצאת חברת NBC Universal.
הפסקול מכיל הקלטה חדשה של מלבוין וקולמן ויצירות של פאניק!
אט דה דיסקו, Wilco, Imogen Heap, בוב דילן, Nada Surf ודייוויד בואי, ביחד עם אמנים ולהקות נוספים.
הדיסק גם כולל את נעימת הפתיחה של הסדרה.
צד ב' של הדיסק כולל 45 דקות של סיפור מתמשך המבוצע על ידי מוהינדר סורש.
ב-29 בפברואר 2008 הוציאה NBC Universal חמישה וידאו קליפים שיצר במאי/מפיק "גיבורים" אלן ארקוש, אשר כל אחד מהם משלב קטעים מהסרט עם שירים מהפסקול.
ב-14 באפריל 2009 הוציאו מלבוין וקולמן אלבום באמצעות חברת התקליטים La-La Land Records הנקרא "Heroes: Original Score" וכולל את כל המנגינות מהסדרה.
הצילומים של הסדרה מתרכזים בלוס אנג'לס ובסנטה קלריטה שבקליפורניה, ומתבצעים באמצעות מערך מצלמה יחידה.
על האפקטים החזותיים אחראים אריק גרנודייר וג'ון האן מאולפן סטארגייט דיג'יטל, יחד עם מארק ספאטני (Mark Spatny).
אפקטים אלה כוללים מסכים כחולים ואנימציות בדו-מימד ותלת-מימד, ומוכנסים לסדרה לאחר ביצוע הצילומים בפועל.
זאת, בניגוד לאפקטים המיוחדים שמשולבים בעת הצילום.
סטארגייט דיג'יטל גם אחראים לעצב את אתר הצילומים כאילו מדובר באתרי צילומים ברחבי העולם.
את הפעלולים מתאם איאן אווין.
מתוך רצון לשמור על יסודות הקומיקס בסדרה, משולבים בסדרה איורים של המאייר טים סייל.
כמו כן, גופן הכתוביות דומה לכתב היד שבו נעשה שימוש בחוברות קומיקס.
ב-14 במאי 2007, הודיעה רשת NBC כי אמורה לעלות סדרה בת ל"גיבורים" שתיקרא "Heroes: Origins", ותכיל שישה פרקים.
בסדרה אמור היה להיות מוצג בכל פרק גיבור חדש ומקורי שלא נמצא בסדרת המקור, ובסוף ששת הפרקים אמורים היו הצופים לבחור גיבור אחד שיצטרף אל הסדרה המקורית.
ההסבר לספין-אוף היה הרצון לבטל את פגרת אמצע העונה, אשר גרמה לרייטינג לרדת כאשר הסדרה חזרה לשידור בעונה הראשונה.
סדרת הבת הייתה אמורה להיות משודרת בתום העונה השנייה של הסדרה המקורית באפריל 2008, ויחד הן היו אמורות לכלול 30 פרקים, אך היא בוטלה עקב שביתת התסריטאים.
באחד הראיונות ציין טים קרינג כי בסדרת הבת היו אמורים להיחשף הסודות והמשמעויות מאחורי סמל הסליל, אך עקב ביטול הסדרה, אלה נחשפו בהמשך הסדרה המקורית.
ב-14 ביוני 2008, בין העונה השנייה לשלישית, שודרה באינטרנט סדרת בת ב-4 פרקים בשם "להגיב באלימות" (במקור: Going Postal) המספרת איך אקו דמייל גילה את כוחו ונכלא בקומה 5. ב-10 בנובמבר, במהלך העונה השלישית, שודרה ברשת סדרה בשם "גיבורים:גורל" (במקור: Heroes:Destiny) המספרת על סנטיאגו.
ב-15 בדצמבר 2008 עלתה לרשת סדרה נוספת בשם "הטירון" (במקור: The Recruit) המספרת על נחתית בשם רייצ'ל מילז ששרדה את הפיצוץ בפיינהרסט.
ב-2015 עלתה לשידור ברשת NBC סדרת הבת "Heroes: Reborn", ובה הופיעו דמויות חדשות לצד מספר דמויות מהסדרה האם.
הסדרה בוטלה לאחר עונה אחת בת 13 פרקים.
גיבור הפדרציה הרוסית (רוסית: Герой Российской Федерации) הוא העיטור האזרחי הגבוה ביותר ברוסיה.
התואר, שיכול להינתן הן לאזרחים והן לאנשי צבא, מוענק על ידי נשיא רוסיה, למי שביצע פעולות הרואיות בזמן שירות המדינה.
מאז יצירתה ב-20 במרץ 1992 הוענקה המדליה בעיקר לקוסמונאוטים ולחיילים שהיו מעורבים בפעילות בצ'צ'ניה.
בנוסף הוענקה המדליה למספר כלכלנים, מדינאים, וספורטאים.
התואר גיבור הפדרציה הרוסית נוצר ב-1992 בצו נשיאותי של נשיא רוסיה דאז, בוריס ילצין, כתואר הגבוה ביותר שיכול להעניק נשיא רוסיה לאדם, והוא המחליף החוקי של העיטורים הסובייטים גיבור ברית המועצות הצבאי וגיבור העמל הסוציאליסטי האזרחי.
הבסיס המשפטי מועגן הן בצו הנשיאותי מספר I-2553, שכולל את הקריטריונים לקבלת התואר ואת העיצוב של "כוכב הזהב", מדליה המוענקת למחזיק התואר, והן בחוקת רוסיה: סעיף 71 של חוקה זאת מאשר שימוש רשמי בתארים, מדליות ועיטורים, וסעיף 89 מעניק לנשיא רוסיה סמכות ליצור אותם.
בניגוד לתארים הסובייטים שקדמו לו, שבמקביל לקבלתם הוענקו גם עיטורים נוספים כגון עיטור לנין, לתואר גיבור הפדרציה הרוסית לא נלווים עיטורים נוספים.
צו נשיאותי מספר 2553-I קובע כי התואר יכול להיות מוענק לאדם, אזרח רוסיה או אחר, המבצע מעשים של גבורה ואומץ אדיר למען המדינה והעם הרוסי.
הן אזרחים והן חיילים יכולים להיות זכאים לתואר, בניגוד לברית המועצות שבה היה תואר צבאי ותואר אזרחי בנפרד.
התואר יכול להיות מוענק גם לאנשים שנפטרו, אם עמדו בקריטריונים.
בניגוד לתואר גיבור ברית המועצות, תואר זה מוענק פעם אחת בלבד.
נכון לינואר 2024, הוענקו כ-1417 תארים, מהם כ-653 הוענקו לאחר מותו של הגיבור.
אדם שמחזיק בתואר גיבור הפדרציה הרוסית מקבל מדליה, בשם "כוכב הזהב" ("медаль Золотая Звезда").
מדליה זו דומה במידה ניכרת למדליית גיבור ברית המועצות.
המדליה זהה לעיצוב המקורי מ-1939 של מירון מרז'נוב, למעט צבעי הסרט, שהוחלפו מצבעי ברית המועצות לצבעי דגל הפדרציה הרוסית.
גיבורי חולית היא רביעיית ספרים מאת בריאן הרברט וקווין ג'יי.
אנדרסון שעלילתם מתרחשת ביקום של הספר חולית.
הספר הראשון, פול של חולית, יצא ב-2008.
על פי הסופרים, החצי הראשון של הרביעייה מתרחש בין עלילות חולית ועלילות משיח חולית, כאשר הנסיכה אירולן הופכת להיות ההיסטוריונית הרשמית של חייו של פול מואד'דיב אטריידיס.
החצי השני של הרביעייה יכיל את כתביה של אירולן, המספרים על שנותיו המוקדמות של פול (בין עלילות חולית בית קורינו לבין עלילות חולית).
הם עשויים להשתנות לפני צאת הספרים.
פול של חולית (Paul of Dune; יצא ב-2008)
כס המלוכה של חולית (The Throne of Dune)
גיבורי הדגל הוא סרט קולנוע משנת 2006 אשר בוים על ידי קלינט איסטווד ועוסק בחיילים שהניפו את דגל ארצות הברית על פסגת הר סוריבאצ'י לאחר כיבושו בקרב איוו ג'ימה.
הסרט מבוסס על ספרם של ג'יימס בראדלי ורון פאוורס הנושא את אותו השם, ואחד משני הסרטים שביים והפיק איסטווד המתארים את קרב איוו ג'ימה משתי נקודות המבט של הצדדים שלחמו בו.
"גיבורי הדגל" עוסק בצד האמריקאי של הקרב ואילו "מכתבים מאיוו ג'ימה" עוסק בנקודת המבט היפנית.
הסרט מספר את סיפורם של שישה חיילים שהניפו את הדגל באיוו ג'ימה וצולמו בתצלום מפורסם על ידי ג'ו רוזנטל.
שלושה מהחיילים נהרגים במהלך הקרבות, אך שלושה מהם שורדים - ג'ון בראדלי, רני גאגנון ואיירה הייז (מגולמים על ידי ראיין פיליפה, ג'סי ברדפורד ואדם ביץ' בהתאמה).
השלושה מוחזרים לארצות הברית כדי לשמש כ'סמלים' של מסע תרומות, שמטרתו העלאת המורל של הציבור ושכנועו לקנות איגרות חוב כדי לממן את הוצאות המלחמה.
הסרט עוסק בשאלה "מיהו גיבור?", כששלושת החיילים הניצולים מתויגים כגיבורים על אף שהם אינם חשים כך, ושבמציאות הם סובלים מהזיכרונות הקשים מהקרב.
בסרט סצנות מלחמה רבות, בהן משולבים אפקטים מיוחדים רבים של פיצוצים ויריות.
מלבד הקטעים שמתרחשים בעבר, הסרט גם כולל קטעים מההווה, בהם נראים יחסיהם של ג'יימס בראדלי (מגולם על ידי תומאס מקארתי) ואביו, ג'ון בראדלי, שהיה אחד ממניפי הדגל ששרדו.
בסרט גם נראים קטעי ראיונות שערך ג'יימס בראדלי עם חבריו של אביו בעת התהליך שעבר כדי לכתוב את ספרו.
באופן כללי, הסרט נע בשלושה מישורי עלילה מקבילים: הראשון הוא סיפור הקרב, השני הוא סיפור מסע התרומות והשלישי הוא ראיונותיו של ג'יימס בראדלי עם חבריו של אביו.
הסרט מתאר מאורעות שקרו במציאות, כמו הנפת הדגל ומסע התרומות.
שמות החיילים, תווי פניהם ולעיתים גם אופיים (כמו במקרה של איירה הייז) מציאותיים גם כן.
הסרט יצא לאקרנים בארצות הברית ב-20 באוקטובר 2006, ואילו לישראל הוא הגיע ב-8 בפברואר 2007. הוא הופק בתקציב של 55 מיליון דולר, והכנסותיו ברוטו הגיעו לכ-65 מיליון דולר.
איסטווד היה מועמד לפרס גלובוס הזהב על בימוי הסרט, שזכה גם בשתי מועמדויות לפרס אוסקר, לקול הטוב ביותר ולעריכת הקול.
אולם בכל אספקט, "גיבורי הדגל" זכה להצלחה פחותה מזו של "מכתבים מאיוו ג'ימה", שהכניס יותר בקופות, וכן זכה ביותר פרסים.
גיבורי האולימפוס היא סדרת המשך לסדרה "פרסי ג'קסון והאולימפיים".
ספרי הסדרה עוסקים במיתולוגיה היוונית והרומית והיא נכתבה על ידי ריק ריירדן.
הספר הראשון בסדרה, "הגיבור האבוד", יצא לאור בארצות הברית ב-12 באוקטובר 2010, וזכה להערכה רבה.
בהמשך יצאו גם הספרים הבאים בסדרה – "בן נפטון", "אות אתנה", ו"בית האדס".
הספר "דם האולימפוס" שיצא באוקטובר 2014, חתם את הסדרה.
הסדרה עוסקת בהתממשות הנבואה הגדולה השנייה אשר מוזכרת לראשונה בסוף הסדרה הקודמת פרסי ג'קסון.
במחנה היווני הנבואה הגדולה השנייה נחשבת כנבואה הראשונה של האורקל מדלפי החדשה (רייצ'ל אליזבת דר) וכנבואה חדשה.
לעומת זאת, במחנה הרומאי הנבואה נקראת "נבואת השבעה" (The Prophecy of Seven) היא נחשבת כעתיקה ובת אלפי שנים.
והיא מוכרת בלטינית, והשורות האחרונות בה, כפי שג'ייסון מדקלם אותן בספר הראשון, הן:
ג'ייסון (יאסון) גרייס – בן יופיטר, במקור מהמחנה הרומי.
פרסי ג'קסון - בן פוסידון, במקור מהמחנה היווני.
אנבת' צ'ייס – בת אתנה, במקור מהמחנה היווני.
פייפר מקלין – בת אפרודיטה, במקור מהמחנה היווני.
ליאו ואלדס – בן הפייסטוס, במקור מהמחנה היווני.
פרנק ז'אנג – בן מארס, במקור מהמחנה הרומי.
הייזל לבסק – בת פלוטו, במקור מהמחנה הרומי.
אליהם מצטרפים גם ניקו די אנג'לו בן האדס, גליסון הדג' הסאטיר ופראיטורית המחנה הרומי ריינה רמירס-אריאנו, כדמויות משנה חשובות.
סדרת הספרים החדשה כתובה בגוף שלישי, וכל כמה פרקים מתמקדת בדמות אחת מרכזית.
זאת בניגוד לסדרת הספרים הקודמת, שבה הסיפור סופר בגוף ראשון על ידי פרסי ג'קסון.
הספר עוסק במסע החיפושים של ג'ייסון, פייפר וליאו להצלת האלה הרה.
בספר זה גם מתגלה שפרסי נעלם ממחנה החצויים שלושה ימים לפני ובמהלך חיפושיה של אנבת' אחריו הרה מגלה לה בחלום שנער עם נעל אחת מהגרנד קניון יעזור לה למצוא את פרסי.
אנבת' חושבת שהנער עם הנעל האחת הוא פרסי, אבל כשמגיעה לגרנד קניון מסתבר שזה ג'ייסון.
היא מביאה את ג'ייסון למחנה.
במחנה מתגלה כי ליאו הוא הבן של הפייסטוס ואף יכול ליצור אש בעזרת ידיו.
זהו כוח חשוב ונדיר במיוחד, אך נחשב גם למסוכן מאוד.
במחנה מגלים גם כי פייפר היא בתה של אפרודיטה.
אף שאינה מרוצה מכך בהתחלה, מגלה שקיבלה מאמה את היכולת לדבר דיבורי הקסמה ולגרום לאנשים לעשות כרצונה.
גם זה כח נדיר, אף בקרב ילדי אפרודיטה.
במחנה מגלים שג'ייסון הוא בנו של זאוס.
ג'ייסון, פייפר וליאו הולכים להציל את הרה, המאמן הדג' ואת אבא של פייפר, שמוחזק בידי אנקלדוס.
בסוף הספר מתברר שפרסי נמצא במחנה הרומאי.
הספר עוסק במסע החיפושים של פרסי, הייזל ופרנק לשחרור אל המוות תנטוס ולשיחרור עיט הלגיון הרומאי.
בספר זה נפתר המתח לגבי מקום הימצאו של פרסי, אף שהוא אינו זוכר שום דבר ממחנה החצויים למעט דמותה של אנבת' (ומדי פעם עוד כמה פרצופים).
בספר זה אנחנו גם מכירים את פרנק ואת הייזל, שני חצויים רומאיים מתוך השבעה בנבואה הגדולה.
מתגלה שפרנק הוא בן מארס, וכן נצר של פוסידון ובעל יכולת לשנות צורה, והייזל היא בת פלוטו שהקריבה את עצמה בשנות הארבעים וניקו די אנג'לו (אחיה למחצה) החזיר אותה לחיים.
בסוף הספר, פרסי מתקבל להיות פראיטור [כמחליף של ג'ייסון הנמצא במחנה החצויים], פרנק והייזל ביחד.
הספר מסתיים בהגעת ארגו 2 אל המחנה הרומי.
כאשר מארס שולח את החצויים למסע החיפושים, הוא נותן להם נבואה ישירה מהרגיל:
במהלך המסע, כאשר הם בעליית הבית של ביתו של פרנק, אלה ההרפיה מצטטת את תחילתה של נבואה "אמיתית" בלטינית:
עוסק במפגש בין שבעת החצויים ובמסעם לרומא.
בתחילת הספר מסופר לנו על הפגישה בין הרומאיים לחצויים ממחנה החצויים ובין פרסי לאנבת'.
בהמשך מתגלה כי ליאו שהיה נתון בשליטת אידולון (יצור שיכול להשתלט על הגוף של הקורבן), תקף את מחנה יופיטר ושבעת החצויים מסתלקים משם בעוד הרומאים הכעוסים רוצים נקמה.
במהלך הספר מתגלה לנו כי הר האולימפוס סגור מכיוון שהאלים סובלים מפיצול אישיות בין הצד הרומי שלהם לצד היווני, וכי המלחמה בין מחנה רומא למחנה החצויים רק מחמירה את המצב.